Kári Kristján skoraði sex mörk í leiknumvísir / bára „ Þetta er alveg rosalega sætt “ voru fyrstu orð Kára Kristjáns Kristjánssonar , leikmanns ÍBV , eftir eins marks sigurinn á FH í Kaplakrika . Sigurmarkið kom á loka sekúndu leiksins . „ Þetta var klassískt íslenskt leikhlé hjá okkur , við renndum yfir 12 taktíkar á einni mínútu en fengu þetta út , að Dagur myndi henda í sirkus mark á loka sekúndu “ sagði Kári Kristján um leikhléið og loka sókn ÍBV Petar Jokanovic markvörður ÍBV hefur ekki verið góður það sem af er tímabils en hann var góður í dag og varði 15 bolta enn Kári gefur lítið fyrir það , hann segir einfaldlega að það hafi verið kominn tími á það að hann færi að verja eitthvað „ Það var kominn tími á það að hann færi að klukka bolta , helvítið af honum . Gott að fá hann í gang en anskotinn hafi það , hann á að klukka þessa bolta “ ÍBV er með 16 stig eftir 14 leiki , Eyjamenn hafa ekki staðið undir þeim væntingum sem gerðar voru til þeirra en Kári segir að þetta hafi verið erfitt með alla þessa lykilmenn í meiðslum „ Við erum búnir að tapa þremur eða fjórum leikjum með einu marki , það eru 8 punktar , segjum að við hefðum tekið 4 - 5 punkta af því , þá væri þetta ekkert alveg glatað “ sagði Kári sem vill meina að stigasöfnunin sé ekki alveg á pari við þeirra spilamennsku á tímabilinu „ Þetta er búið að vera brekka hjá okkur , við lögðum af stað með hóp sem telur 14 leikmenn og 5 af þeim hafa bara ekki verið með okkur , það getur verið erfitt “ sagði Kári sem vitnar þar í þau meiðsli sem Eyjamenn eru að glíma við en þeir sakna enn Sigurbergs Sveinsonar , Grétars Þórs Eyþórssonar og Theodórs Sigurbjörnssonar „ Þeir koma bara aftur eftir pásu , sá bikaróði er kominn aftur á parketið og Beggi og Teddi verða líka klárir fyrir fyrsta leik “ segir Kári sem er vongóður á að fá alla leikmenn tilbaka úr meiðslum eftir áramót .